**Értékfeltárás a helyi közösségekben**

40 órás közművelődési szakmai továbbképzés

Akkreditációt jóváhagyó határozat száma: 61907-4/2016/KOZOSMUV

**KÉPZÉS HELYSZÍNE:** Budapest, Salgótarján, Nyíregyháza, Kaposvár

**KÉPZÉS LEBONYOLÍTÓJA: NMI Művelődési Intézet Nonprofit Közhasznú Kft.**

**KÉPZÉS CÉLJA:**

A képzés során a résztvevők megismerik az értékfeltárással kapcsolatos alapvető elméleti és gyakorlati ismereteket, amelyek alkalmazásával képessé válnak az értékfeltáró munka folyamatainak önálló végzésére, a közösségi munka mentorálására. Az értékek feltárásán túl megismerik annak rendszerező módszertanát, a helyi, megyei - feladatellátó helytől függően a külhoni -, valamint a kiemelt nemzeti értékek közé való felterjesztések adminisztratív tennivalóit. Megismernek olyan programokat, amik által segíthetik a helyi, tájegységi identitás kialakulását, megerősítését, az értékek megismertetését és népszerűsítését.

**KÉPZÉS TEMATIKÁJA:**

Értékek elmélete; Értékek feltárása; A mi értéktárunk; Települési értéktár készítési terv megírása

**KÉPZÉS CÉLCSOPORTJA:**

Települések közművelődés feladatellátásában dolgozó középfokú, felsőfokú iskolai végzetséggel rendelkező szakemberei.

**KÉPZÉS ÜTEMEZÉSE**: **4 alkalom, alkalmanként 10 óra**

**A jelentkezés feltétele**: min. középfokú iskolai végzettség, valamint közművelődési, közgyűjteményi vagy civil területen eltöltött legalább 1 év szakmai gyakorlat.

**A képzés részvételi díja:**

60.000 Ft

(A közművelődési szakemberek 2017. évi támogatott továbbképzési programjában ingyenes)

Útiköltséget, szállásdíjat és egyéb költségtérítést nem tudunk nyújtani.

.

**Képzés indításának várható időpontja:** 2017. harmadik negyedév

**Tanúsítvány megszerzésének követelménye:** az adott település társadalmának specifikumait hordozó értéktár készítési terv megírása, majd a záródolgozat tartalmának szóbeli összefoglalása.

***A tanfolyamra az első húsz jelentkező részére tudjuk biztosítani a térítésmentes részvételt, amennyiben minden jelentkezési feltételnek megfelel!*** *(Az online jelentkezési rendszer időbélyeggel látja el a jelentkezést, ez alapján történik az első húsz jelentkező felvétele.)*

*A képzéssel kapcsolatos bővebb információ:*

*kepzes@nminkft.hu*